**Poštovani studenti,**

**U sustavu Studomat omogućena je opcija primanja obavijeti putem e-maila. Ta opcija je postojala i ranije ali je sada malo dorađena i proširena. Obavijesti su vezane uz ispite i upis godine.**

**Detaljne upute nalaze se u donjem tekstu . Dobro ih proučite i aktivirajte si opciju primanja obavijesti ako to želite.**

**Lidija Drmić**

E-mail opcije

Student ima mogućnost aktivirati *E-mail opcije*, što mu omogućava dobivanje raznih obavijesti na mail. E-mail opcije student može aktivirati samo putem *Studomata* kojem pristupa koristeći Internet preglednike.

Nakon što student odabere *E-mail opcije*, potrebno je unijeti željenu e-mail adresu, na koju će se studentu slati obavijesti,te odabrati opciju *Aktiviraj*.


**Slika 3.** Aktivacija e-maila

Nakon aktivacije e-mail adrese student će dobiti poruku na e-mail adresu, u kojoj je informacija o studentovom aktivacijskom kodu.

**Slika** **4.** Zahtjev za aktivacijom

Student dobiveni aktivacijski kod mora unijeti u predviđeno polje, odabrati opciju *Aktiviraj*, nakon čega se na ekranu prikazuje obavijest o aktivaciji slanja obavijesti.

**Slika 5.** Obavijest o aktivaciji

Nakon što student aktivira svoju e-mail adresu, na ekranu se prikazuju podaci o:

* + Aktivnoj e-mail adresi
	+ Akcijama za koje se obavezno šalju obavijesti
	+ Dodatnim akcijama za koje se želi dobivati obavijest.

Za odabir akcije za koju se želi dobivati obavijest, potrebno je označiti polje pored akcije. Za poništavanje odabira potrebno je od-označiti polje ponovnim pritiskom na njega. Nakon odabira akcije, potrebno je označiti opciju *Promijeni*, da bi promjena mogla biti evidentirana.



**Slika 6.** Odabir akcija

Nakon odabira opcije *Promijeni*, prikazuje se obavijest da je student promijenio akcije za koje želi biti obaviješten.

U slučaju da student želi deaktivirati slanje obavijesti ili promijeniti e-mail adresu na koju će dobivati obavijesti, potrebno je označiti opciju *Deaktiviraj*, te će slanje obavijesti biti ukinuto, a student koji želi izmijeniti svoju e-mail adresu moći će to učiniti.

**Obavijesti sustava vezane uz ispite:**

* **objavljen je termin pismenog ispita**
* **evidentirana/objavljena je ocjena pismenog dijela ispita**
* **objavljen je termin usmenog ispita**
* **evidentirana je konačna ocjena ispita i zaključan je ispitni rok**
* **objavljen je termin ispita pred povjerenstvom ("regularan" ili "zbog žalbe")**
* **evidentirano je priznavanje ispita**
* **evidentirana je, ili izmijenjena, obavijest uz rok**

**Obavijest sustava vezana uz nastavni plan:**

* **omogućena je izmjena osobnih podataka putem Studomata**

**Obavijesti vezane uz upis godine:**

* **evidentiran je kompletan upisni list**
* **evidentiran je prekid studija**

**Obavijest vezana uz anketu:**

* + **anketa je dostupna za ispunjavanje.**

Obavijesti

Prilikom svakog pristupa *Studomatu*, studentu se prikazuju nepročitane obavijesti ukoliko ih ima.

Odabirom opcije *Obavijesti* prikazuju se sve obavijesti administratora. Najrecentnije obavijesti nalaze se na vrhu liste, a za svaku obavijest navedeno je vrijeme objave i naslov obavijesti.

**Slika 7.** Popis obavijesti administratora

Pritiskom lijeve tipke miša na neku obavijest, prikazuje se detaljniji tekst obavijesti, pri čemu se tekst za odabranu obavijest nalazi na samom vrhu liste.